Stemmeprocenten blev 69,4 % ved regionsrådsvalget til de 5 nye regioner og 69,5% ved kommunalvalget til de 98 hovedsagelig nye kommuner. Denne, den første valgperiode for de nye regioner, begyndte, da regionerne blev oprettet 1. januar 2007 og sluttede 31. december 2009. 32 af de nyvalgte kommunalbestyrelser havde valgperiode fra 1. januar 2006 til 31. december 2009. Heriblandt var [[Bornholms Regionskommune]], som blev oprettet 1. januar 2003 efter en lokal [[Folkeafstemningen på Bornholm 2001|folkeafstemning i maj 2001]] i de fem kommuner gav et flertal for sammenlægning med [[Bornholms Amt]], og [[Ærø Kommune]], som var en del af [[Strukturreformen]] men blev oprettet 1. januar 2006. De 66 resterende kommuner blev først oprettet 1. januar 2007, og de nyvalgte kommunalbestyrelser havde derfor valgperiode fra 1. januar 2007 til 31. december 2009 i disse kommuner.{{km|dato=februar 2019}}
Psykologi Politik Samfund Historie Politiske_valg Sikkerhed Mellemmenneskelige_forhold